cyanic-selkie/wikianc huggingface dataset:
Luettelo televisiosarjan Päivien viemää henkilöistä
Jason Masters
Jason osallistui Salemin lukion luokkakokoukseen loppuvuodesta 2007.
Jan Spears
Janin vanhemmat olivat erittäin rikkaita ja kiireisiä ihmisiä. Heidän laiminlyöntinsä satutti Jania, tämän vuoksi hän alkoi käyttäytyä huonosti. Hänen vanhempansa eivät olleet koskaan Janin kanssa. Janin olikin helppo aiheuttaa ongelmia, ja niitä hän aiheuttikin paljon lukiossa. Jan, Philip ja Jason olivat kaikki rikkaita lapsia, joten heillä oli aikaa tehdä pahaa. He alkoivat pilkata uutta tyttöä, jonka nimi oli Chloe Lane. Hän pukeutui ainoastaan mustaan eikä ollut tekemisissä muiden opiskelijoiden kanssa.
Viha Janin ja Chloen välillä kiihtyi, kun Jan ja Mimi päättivät kostaa Chloelle, koska tämä oli kaatanut Janin ja hieronut kuollutta rottaa Janin kasvoille ja kaulalle. Chloe oli myös alkanut pilkata Mimiä, kun hänen perheensä oli menettänyt heidän kaikki rahansa. He järjestivät kameran ottamaan kuvia alastomasta Chloesta suihkussa. Jan päätti laittaa ne Internetiin ja hän sujautti diat projektoriin päättäjäistanssiaisissa.
Jan ja Mimi tienasivat 27 000 dollaria Internetsivustolla, mutta joutuivat myös sen vuoksi suuriin vaikeuksiin. Chloe haastoi heidät oikeuteen. Jan ja Mimi tuomittiin viettämään koko kesä koulun ympäristön tutkimusmatkalla Puerto Ricossa. Lisäksi heidän täytyi siivota koulun vessoja koko viimeisen lukiovuotensa ajan. Tämä ei ollut kuitenkaan pahin rangaistus. He eivät saaneet osallistua mihinkään koulun ylimääräisiin tapahtumiin. Käytännössä he eivät saaneet osallistua tuleviin päättäjäistanssiaisiin.
Ainoa henkilö, joka tuki Jania oli hänen poikaystävänsä Jason Masters. Janin vanhemmat olivat liian "kiireisiä" saapumaan edes oikeudenkäyntiin. Jason kuitenkin näytti myös temperamenttiaan Janille. Jason myös satutti Jania suuttuessaan eikä kuunnellut, kun Jan sanoi, että se sattui.
Jan ja Jason erosivat lopulta kesällä 2001 ollessaan saarella. Jan oli kyllästynyt Jasonin pahoinpitelyyn ja juopotteluun. Hän alkoi viihtyä Nicole Walkerin isän Paul Mendezin seurassa, koska tämä lupasi tehdä Janista tähden. Jan alkoi tajuta, että jotakin oli vialla, mutta se oli liian myöhäistä. Paul raiskasi Janin ja vei hänen neitsyyden. Samalla Jan tuli raskaaksi. Lopulta Jan ampui Paulia, joka kuoli sairaalassa yritettyään ensin kuristaa tyttärensä Nicolen hengiltä.
Jan järkyttyi pahasti kokemuksesta. Hän halusi, että Shawn ei kertoisi kenellekään tapahtumasta. Shawn oli löytänyt Janin raiskauksen jälkeen. Lopulta Jan ja kaikki muut saivat tietää, että Jan oli raskaana. Shawn käänsi Janin pään, joten Jan päätti pitää lapsen. Shawn lupasi, että hän menisi naimisiin ja kasvattaisi lapsen omanaan, jos Jan pitää lapsen. Tämä järkytti Shawnin tyttöystävää Belleä, koska Shawn valehteli kaikille, että hän on lapsen isä. Jan lähti Salemista sen jälkeen, kun totuus paljastui kaikille.
Vietettyään vuoden Euroopassa vanhempiensa kanssa, Jan palasi Salemiin marraskuussa 2003. Hänen vanhempansa olivat ilmeisesti kuolleet ja jättäneet Janin erittäin rikkaaksi. Pian Jan alkoi käydä terapiassa Marlena Evansin luona ja väitti, että hän on muuttunut. Oikeasti Jan haluaa erottaa Bellen ja Shawnin, koska hän haluaa Shawnin itselleen. Jan sai myös Nicolen avukseen. Kun Jan tappoi Nicolen miehen, Victorin, Nicole lupasi auttaa häntä Shawnin saamisessa. Jan piti Shawnia vankinaan koko kesän ja yritti saada tämän uskomaan Bellen olevan yhdessä Philipin kanssa.
Samana kesänä Shawn pääsi pakoon ja joutui onnettomuuteen. Jan pääsi sairaalaan katsomaan Shawnia ja oli hämmästynyt, kun Bellekin oli paikalla. Shawn heitti Bellen ulos. Jan käytti hyväkseen Shawnin onnettomuutta. Shawn ei enää muistanut mitään menneisyydestään ja Jan väitti Shawnin olevan kanssaan kihloissa, mistä Belle ei ollenkaan tykännyt ja alkoi deittailla Phillipiä. Shawn uskoi ensin olevansa kihloissa Janin kanssa ja hänelle ja Bellelle tuli pahoja riitoja. Lopulta he sopivat ja Jan oli vihainen Bellelle ja pyysi Bellen parhaalta ystävältä, Mimiltä, apua Shawnin takaisin saamiseksi. Hän kiristi Mimiä auttamaan Shawnin takaisin itselleen, mutta se ei onnistunut. Shawn rakastui Belleen uudelleen ja alkoi miettiä, miksi hän oli Janin kanssa kihloissa ja miksei hän muistanu siitä mitään. Lopulta hän heitti Janin ulos ja pyysi Belleä kertomaan Phillipille, että rakastikin Shawnia. Jan ei luovuttanut, vaan jatkoi juonien punomista ja Mimin kiristämistä. Jan ja Mimi riiteli ja tappeli. Jan kompastui kiveen ja hänen pää osu kiveen Janin päästä alkoi valua verta. Kun Tek tuli hän epäili Mimiä. Mimi kertoo tappelusta mutta sanoo että ei tappanut Jania Tek uskoo mutta kun jan heräsi hän syytti heti Mimiä. Mimi vapautui lopulta syytteistä, mutta Jan vajosi koomaan jälleen ja on koomassa tänäkin päivänä Salemin sairaalassa.
Colin Murphy
Colin oli lääkärinä Afrikassa hoitaen sairaita lapsia, kun hän tapasi Jenniferin. He ystävystyivät ja Jennifer muutti Colinin perässä Irlantiin. Hän otti Abigailin mukaan ja jätti Jackin taakseen.
Hän auttoi DiMeroja, avusti Larry Welchiä tämän juonissa Bo Bradya vastaan ja yritti kiristää monia salemilaisia. Nicole Walker murhasi Colinin 31.12.2002 omissa häissään ja kaikki salemilaiset iloitsivat. He eivät kuitenkaan tienneet, että Nicole murhasi hänet. Todellisuudessa DiMerat olivat Colinin kuoleman takana ja Colin päätyi myös saarelle, eikä oikeasti siis ollutkaan kuollut. Hyökyaallon iskiessä hän kuitenkin "kuoli", mutta on epävarmaa tänäkin päivänä olisiko hän sittenkin jossain elossa.
Thomas "Tek" Cramer
Tek saapui ensimmäisen kerran Salemiin erään ISA:n operaation vuoksi. Hän auttoi John Blackiä useissa vaikeissa tapauksissa. Tek korvasi Johnin aiemman ISA-kontaktin Odell P. "Ops" Smithin. Tek tutki Maya Leanon tapausta ja salaperäistä "mönjää". Hän myös työskenteli yhdessä Philip Kiriakisin kanssa ja Tek oli usein eri mieltä siitä, kuinka asiat pitäisi hoitaa.
Tekillä oli suhde Lexien kanssa, se kesti sen aikaa, kunnes Tek, Brady ja Nicole toivat Aben ja muut kotiin.
Hän päätyi saarelle Bradyn ja Nicolen kanssa ja pääsi takaisin. Nicole matkusti jäniksenä veneen peräpäässä menomatkalla.
Aben kärsiessä impotenssista ja työnnettyä Lexiä etäälle tästä, Lexie ajautui salasuhteeseen Tekin kanssa. Salaperäinen hansikaskäsi, joka myöhemmin paljastui Lexien velipuoleksi EJ Wellsiksi, jätti Abelle viestin "Lexieltä", ja Abe yllätti vaimonsa ja alaisensa Tekin sängystä. Abe uhkasi erota vaimostaan, mutta myöhemmin Lexie ja Abe sopivat ja päättivät aloittaa puhtaalta pöydältä, mutta yhtenä iltana Tek näki EJ:n ampuvan John Blackia, mutta Lexie ei antanut Tekin kertoa tätä poliisille koska Lexie pelkäsi, että Abe saisi tietää Lexien ja Tekin olleen toistensa seurassa kyseisenä iltana. Lexie väitti nähneensä EJ:n, mutta Roman Brady havaitsi ristiriitoja todistajakertomuksissa. Abe sai myöhemmin totuuden selville Lexien ja Tekin yhteisestä ajanvietosta ja että sen salailu oli antanut EJ:lle etumatkaa luistaa rikoksista, Abe heitti Lexien ulos. Lexie oli surun murtama ja Tek ehdotti että he lähtisivät Salemista yhdessä, mutta heidän kinastellessa he joutuivat onnettomuuteen ja katosivat.
Alex North
Lääkäri, Alex North tuli hoitamaan Marlenaa, joka oli menettänyt muistinsa ja syntymättömän lapsensa kaaduttuaan portaissa. John Black ei luota Northiin vaan uskoo Northin aivopesevän Marlenaa. Pian selviää, että North on Marlenan laillinen aviomies: Marlena on aiemmin menettänyt muistinsa ja sen vuoksi ei ole muistanut Alexia. Alex huumaa Marlenan ja saa tämän kanssaan uusimaan vihkivalan. John Black taas vainoaa Northia ja yrittää ampua Northin mm. Marlenan ja Alexin uusiessa vihkivalaansa. Valitettavasti Johnilla ei ole todisteita Alexin syyllisyydestä, ja kun kukaan ei kuuntele häntä, ei hänellä ole mahdollisuutta auttaa Marlenaa Alexin koukusta. Lopulta, Alexin kaapattua Marlenan "häämatkalle" Morganin saarelle, John jäljittää heidät ja saa kuin saakin Marlenan pelastettua Northin kynsistä: Alex North putoaa kalliolta Johnin tönäisemänä ja kuolee, ja Marlena vapautuu hänen vallastaan.
Gaspard de Coligny
Coligny liittyi protestanttipuolueeseen vuonna 1557. Hän ja Louis I Condé kilpailivat hugenottien johtajuudesta, mutta tekivät siitä huolimatta yhteistyötä uskonsotien aikana, muun muassa piirittäen Pariisia vuonna 1567. Piiritys loppui St. Denisin taisteluun. Vuonna 1568 katoliset yrittivät siepata Condén ja Colignyn, mutta epäonnistuivat. Vuonna 1570 solmittiin St. Germainen sopimus, jonka jälkeen Coligny nousi Ranskan kuningas Kaarle IX:n suosikiksi. Katoliset ja Katariina de Medici pelkäsivät Colignyn vaikutusvallan kasvua. Katoliset yrittivät murhata Colignyn jo 22. elokuuta, mutta vasta onnistunut murha 24. elokuuta 1572 aloitti Pärttylinyön verilöylyn.
Floating Through Space
Floating Through Space on australialaislaulaja-lauluntekijän Sian ja ranskalaisen DJ-tuottaja David Guettan musiikkikappale. Sen julkaisivat Monkey Puzzle sekä Atlantic Records Sian yhdeksännen studioalbumin Music – Songs from and Inspired by the Motion Picture ensimmäisenä promosinglenä 4. helmikuuta ja virallisena singlenä 19. helmikuuta 2021. Kappaleen ovat sanoittaneet Sia sekä Greg Kurstin joista jälkimmäinen myös tuotti sen David Guettan, Mike Hawkinsin ja Toby Greenin kanssa. Kappaleelle on toteutettu myös Lior Molchon ohjaama musiikkivideo joka julkaistiin promosinglejulkaisun yhteydessä 4. helmikuuta 2021. Videolla nähdään kolme skeittilautailijaa Sian tavaramerkkinä tunnetut mustavalkoiset peruukit päässä esittämässä skeittitaitojaan skeittipuistossa.
Floating Through Space oli kaupallisesti kohtalainen menestys sen päästyä singlelistan kahdenkymmenen parhaan joukkoon Alankomaissa ja Belgian Valloniassa sekä kolmenkymmenen parhaan joukkoon Uudessa-Seelannissa. Lisäksi kappale on myynyt Itävallassa kultaa.
Die Tageszeitung
300px|pienoiskuva|Die Tageszeitung logo.
Die Tageszeitung, lyhyemmin TAZ, on saksalainen päivälehti. Lehti tunnetaan teknologisena edelläkävijänä, joka jo vuonna 1995 tarjosi sisältönsä luettavaksi internetin kautta. Vuonna 2009 Die Tageszeitung alkoi julkaista digitaalista versiotaan e-kirjojen epub-formaatissa.
Yomi
Yomi tarkoittaa seuraavia asioita
Forlì-Cesenan maakunta
Forlì-Cesenan maakunnan pinta-ala on 2 378 km2 ja väkiluku vajaat 400 000. Maakunnassa on 30 kuntaa, ja sen pääkaupunki on Forlì. Suurimmat kaupungit ovat Forlì ja Cesena.
Hertta (lehti)
Hertta oli vuosina 1969–1975 ilmestynyt tytöille suunnattu suomenkielinen nuortenlehti. Sen edeltäjä oli romanttisia sarjakuvia sisältänyt Herttasarja (1957–1968). Hertta yhdistyi vuonna 1972 Tuulia-lehden kanssa ja ilmestyi sitten muutaman numeron verran nimellä Hertta-Tuulia, kunnes palasi nimeen Hertta.
Märt Pius
Märt Pius (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten 1944, Nullpunkt, Loikkarit ja Omerta 6/12.
Märt Piusin kaksosveli on näyttelijä Priit Pius.
Herttasarja
Herttasarja oli vuosina 1956–1968 ilmestynyt romanttisia sarjakuvia julkaissut suomenkielinen nuortenlehti. Sen jatkajaksi tuli vuonna 1968 ”jokaisen pikkunaisen lehti” Hertta, joka yhdistyi vuonna 1972 Tuulia-lehden kanssa ja ilmestyi sitten muutaman numeron verran nimellä Hertta-Tuulia.
Herttasarja sisälsi brittiläisiä sarjakuvia suomeksi tekstitettyinä. Ne olivat ainakin osin peräisin Fleetway-lehtitalolta, ja piirtäjinä kenties samoja nimettömiä italialais- ja espanjalaistaiteilijoita kuin poikien Korkeajännitys-lehdessä. Herttasarjan formaattikin oli samankokoinen kuin ”Korkkarin”.
Sanaa ”Herttasarja” alettiin vähitellen käyttää vähättelevänä nimityksenä kaikista nuorille naisille suunnatuista romanttisista lukemistolehdistä.
Antero Olin
Olinin ensimmäiset piirustuksen ja maalauksen opettajat olivat Unto Pusa ja Urho Lauanne Helsingissä vuosina 1965–1967. Hän jatkoi taideopintojaan Lahden taideinstituutissa vuosina 1967–1969, mutta vasta opiskellessaan Ruotsin kuninkaallisessa taideakatemiassa Tukholmassa vuosina 1970–1971 hän löysi taidegraafikkona taiteellisesti ja teknisesti viimeistellyn työskentelytapansa.
Olin aloitti taiteen opettamisen Suomen Taideakatemian koulussa taidegrafiikan assistenttina vuosina 1974–1980. 1980–1983 hän toimi koulun taidegrafiikan yliopettajana. Hän on jatkanut opettamista koko uransa ajan, ja toiminut aktiivisesti taiteilijajärjestöissä.
Antero Olinin teoksia oli näytteillä ensimmäisen kerran vuonna 1968. Sittemmin hänen teoksiaan on nähty eri puolilla maailmaa sadoissa tapahtumissa, näyttelyissä ja kilpailuissa. Samoin hänen teoksiaan on monissa merkittävissä kokoelmissa.
Suomen antikvariaattiyhdistys
Suomen antikvariaattiyhdistys Ry on antikvariaattialan edunvalvonta- ja yhteydenpitojärjestö ja sen lisäksi se edistää vanhan kirjallisuuden tuntemusta ja harrastusta. Yhdistys on perustettu 1941.
Yhdistys on vuodesta 1988 järjestänyt Antikvaariset kirjamessut, jotka nykyisin pidetään kirjamessujen yhteydessä. Yhdistykseen kuuluu n. 20 liikettä.
Yhdistyksen tunnuksen on suunnitellut Signe Hammarsten-Jansson.
Hihhuli
Hihhuli on alun perin (jyrkästä) lestadiolaisesta tai kiihkoilijasta, intoilijasta käytetty halventava nimitys, mutta nykyään sillä viitataan myös mitä tahansa uskontoa vahvasti kannattavaan henkilöön. Sanaa on käytetty 1800-luvulta asti. Sana muodostui lestadiolaisten tilaisuuksissa liikutuksissa olleiden hih huh -huudoista. Lestadiolaisuuden yleinen nimitys oli 1800-luvulla "hihhulilaisuus".
Hihhulit-nimellä tunnetaan myös ekspressionistisen taidemaalari Tyko Sallisen uskonnollista hurmosta kuvaava kuuluisa öljyvärimaalaus vuodelta 1918.
Suomen sanaksi hihhuli on todella poikkeuksellinen sikäli, että h esiintyy geminaattana. H-kirjain esiintyy kylläkin tuplana myös muutamissa lainasanoissa kuten wahhabismi, eräissä onomatopoieettisissa ilmauksissa (hohhoijaa) ja joissakin murteissa, etenkin Savon murteessa (rahhoo).
Kamikaze Kaitou Jeanne
Kamikaze Kaitou Jeanne on Arina Tanemuran luoma seitsemänosainen fantasia-aiheinen tytöille suunnattu mangasarja, josta on tehty 44-jaksoinen anime. Shūeisha alkoi julkaista sitä Japanissa vuonna 1998. Japanissa sarja ilmestyi syyskuusta 1998 elokuuhun 2000. Sarjasta tehtiin myös näyttäviä töitä sisältävä taidekirja.
Black Rose (Cherin albumi)
Black Rose on Cherin studioalbumi, joka julkaistiin 21. elokuuta 1980.
Brienne Minor
Brienne Minor (s. 25. marraskuuta 1997) on yhdysvaltalainen tennispelaaja.
Minor sai villin kortin Yhdysvaltain avoimiin 2017 voitettuaan Yhdysvaltain yliopistomestaruuden.
Kamikaze Kaitou Jeanne
Kaitō Jeanne on julkaistu myös suomeksi. Julkaisijana Suomessa toimii Egmont Kustannus, joka on julkaissut myös muita Tanemuran sarjoja suomeksi. Kamikaze Kaitō Jeanne on julkaistu suomeksi kokonaan. USA:ssa Jeanne tunnetaan nimellä Phantom Thief Jeanne. Animena Jeannen tuotannosta vastasi Tōei Animation, ja sarjaa esitettiin helmikuusta 1999 vuoden 2000 tammikuuhun.
Juoni
Päähenkilö on 16-vuotias Maron Kusakabe, rytmistä voimistelua harrastava tavallinen tyttö, joka asuu yksin suuressa kerrostalossa vanhempiensa muutettua muualle. Maronin paras ystävä Miyako asuu aivan hänen vieressään ja hänkin harrastaa rytmivoimistelua. Sarjan alussa naapuriin muuttaa pervolta vaikuttava Chiaki Nagoya, joka tuntuu pitävän Maronista heti ensi näkemältään.
Määritelmä "tavallinen" ei kovinkaan sovi Maronille, sillä aina öisin hän on Kaitō Jeanne, 'valheellista kauneutta varastava jumalan lähettiläs'. Maronin ystävä Miyako aikoo isona etsiväksi, joten hän yrittää ottaa kiinni Jeannea, koska ulkopuolisen silmin näyttäisi siltä, että Jeanne varastelisi ihmisten tauluja, mutta todellisuudessa Jeanne vangitsee tauluihin kätkeytyneitä demoneja jotka ottavat taulun omistajan haltuunsa. Apunaan Jeannella on pieni enkeli, Fin Fish. Fin Fish on oikeasti paholaisen hallussa, ja hän on ns. langennut enkeli, Da-Tenshi.
Jeannella on salaperäinen kilpailija nimeltä Kaitou Sinbad, joka tekee samaa työtä kuin Jeanne vaikkakin kilpailijana. Sinbadilla on apunaan musta enkeli (josta tulee enkeliharjoittelija) Access Time, joka on palavasti rakastunut Finiin. Maron pitää Sinbadia paholaisen lähettiläänä, ja hänelle on järkytys, mikä on Kaitou Sinbadin todellinen henkilöllisyys.
Hàm Nghi
Hàm Nghi oli Vietnamin Nguyễn-dynastian kahdeksas keisari. Hän toimi keisarina yhden vuoden ajan, vuosina 1884–1885. Hàm Nghi oli edellisen keisarin Kiến Phúcin nuorempi veli. Kiến Phúcin kuoltua vuonna 1884, ranskalaiset päättivät että tuolloin 14-vuotias Hàm Nghi, olisi nuorena keisarina helpommin hallittavissa kuin aikuisen keisarin. Tästä syystä Vietnamia hallinneet ranskalaiset valitsivat keisariksi Hàm Nghin.
Pian myös Hàm Nghin resurssit alkoivat loppua ja hänen tukijoukkonsa harvenivat. Lopulta hänen oma henkivartijansa petti hänet ja pidätti hänet ja luovutti ranskalaisille vuonna 1888. Huolimatta siitä että Hàm Nghi oli pakotettu kapinaan mukaan, ranskalaiset karkottivat hänet Algerian vuonna 1889 ja pitivät hänet elossa jos hän osoittautuisi myöhemmin hyödylliseksi. Hän kuoli Algeriassa vuonna 1943.
Nyrkkeilyn maailmanmestaruuskilpailut 2007
Vuoden 2007 nyrkkeilyn maailmanmestaruuskilpailut järjestettiin 18. lokakuuta – 4. marraskuuta Chicagossa, Yhdysvalloissa. Kisoissa oteltiin 11 painoluokassa.
Kilpailut myönnettiin alun perin Moskovalle, mutta Kansainvälinen amatöörinyrkkeilyliitto AIBA otti kaupungilta järjestämisoikeuden pois tiettyjen sitoumuksien jäätyä täyttämättä. Kisoihin ilmoittautui MM-nyrkkeilyhistorian ennätysmäärä nyrkkeilijöitä ja osanottajamaita: 623 nyrkkeilijää 114 maasta. Amatöörinyrkkeilyhistorian menestynein maa Kuuba ei ollut mukana.
FS Clemenceau
Clémenceau (runkonumero R98) oli Ranskan laivaston Clemenceau-luokan lentotukialus. Alus luovutettiin vuonna 1961 ja poistettiin palveluksesta vuonna 1997. Se nimettiin Georges Clemenceaun mukaan.
Valmistus
Alus tilattiin Brestin laivastontelakalta, missä köli laskettiin 1. marraskuuta 1955. Alus laskettiin vesille 21. joulukuuta 1957 ja valmistui 22. marraskuuta 1961.
Aluksessa, kuten sen sisarlaivassa Fochissa, oli varsin järeä puolustusvarustus. Alus oli varustettu kahdeksalla 100 millimetrin tykillä. 1980-luvulla alusta uudistettiin, ja neljä tykkiä korvattiin Crotale-ilmatorjuntaohjuslaukaisimilla.
Lentokalustona olivat pääasiassa Super Étendard -hävittäjät, F-8 Crusader, Breguet Alizé -sukellusveneentorjuntalentokone sekä Eurocopter Dauphin- ja Aérospatiale SA 321 -helikopterit.
Palvelus
Clémenceau siirrettiin vuonna 1977 telakalle modernisoitavaksi, jolloin katapultteja vahvistettiin, apukattilat asennettiin sekä sisäinen televisioverkko asennettiin. Samalla aluksen taktinen viestijärjestelmä SENIT1 korvattiin SENIT2:lla, joka siirrettiin käytöstä poistetusta hävittäjästä Jauréguiberrystä. Aluksen asevarastot muutettiin varastoimaan AN-52-ydinpommeja ja alukselle asennettiin inertiaohjausjärjestelmä, jolla se kykeni seuraamaan kaikkia aluksella olevia Super Étendard -rynnäkkökoneita.
Vuonna 1984 alukselle asennettiin Syracuse-satelliittiviestijärjestelmä hieman ennen toista modernisointia, joka alkoi seuraavana vuonna. Neljä aluksen 100 millimetrin tykkiä tutkineen korvattiin kahdella Crotale EDIR -kohdetorjuntajärjestelmällä, joiden asentamiseksi jouduttiin muuttamaan aluksen aselavetteja. Loppujen neljän tykin alkuperäiset DRBC 32A -tulenjohtojärjestelmät vaihdettiin keveämmiksi digitaalisiksi DRBC 32C -tulenjohtojärjestelmäksi. Lisäksi alukselle asennettiin uudet katapultit.
Alus osallistui Libanonin sisällissotaan ja vuoden 1991 Persianlahden sotaan.
Palveluksesta poiston jälkeen alus jäi odottamaan romutusta. Se lähti 31. joulukuuta 2005 Toulonista Ranskasta Intiaan Alangiin romutettavaksi. Greenpeace ja muut ympäristöjärjestöt vastustivat siirtoa, sillä vanha alus sisälsi suuria määriä ympäristömyrkyiksi luokiteltava aineita, kuten lyijyä, elohopeaa, PCB:tä ja asbestia. Järjestöjen mukaan Ranskan on itse huolehdittava laivan turvallisesta romutuksesta.
Alus saapui Intian rannikolle tammikuussa 2006, mutta maan viranomaiset eivät päästäneet sitä telakalle. Helmikuussa Ranskan presidentti Jacques Chirac kutsui aluksen takaisin Ranskaan. Kesällä 2008 Ranska lopulta sopi Able UK:n kanssa, että yhtiö hoitaa aluksen romutuksen telakallaan Hartlepoolissa. Aluksen nimeksi vaihtui samalla ”runko Q790”. Alus siirrettiin helmikuussa 2009 romutettavaksi Brestista Hartlepooliin.
Jääkiekon 2. divisioonan karsintasarja 2002
'''Jääkiekon 2. divisioonan karsintasarja 2002''' pelattiin Méxicossa, Meksikossa 11.-13.4.2002. Kilpailuissa karsittiin pääsystä uuteen 2. divisioonaan vuoden 2003 MM-kisoihin. Kisojen kaksi parasta, Pohjois-Korea ja Meksiko, nousivat 2. divisioonaan, ja kolmanneksi sijoittunut Uusi-Seelanti putosi 3. divisioonaan vuodeksi 2003.
Kari T. Ahonen
thumb|250px|Kari T. Ahonen. Kari Tapani Ahonen (s. 6. toukokuuta 1946 Elimäki) on suomalainen kanslianeuvos, joka toimi edus­kunnan hallintojohtajana vuosina 1987−2010.
Ahosen virkaura jaksottui kolmeen osaan: vuosina 1965–1980 verohallinnossa, viimeksi Vero­hallituksen toimistopäällikkönä. Vuosina 1980–1987 Ahonen oli yhteiskunnallisissa tehtävissä Suomen kaupunki­liiton veroasiainsihteerinä, ministerin poliittisena sihteerinä valtiovarainministeriössä Mauno Koiviston II ja Kalevi Sorsan III hallituksen aikana sekä SDP:n eduskuntaryhmän lainsäädäntösihteerinä ja ryhmäsihteerinä. Vuosina 1987–2010 hän oli eduskunnan hallintojohtajana.
Ahonen on toiminut verolautakunnan valtion- ja kunnanasiamiehenä, keskusverolautakunnan sihteerinä ja varajäsenenä, yleishyödyllisten yhteisöjen veronhuojennuslautakunnan sihteerinä ja jäsenenä, Uudenmaan lääninverolautakunnan jäsenenä ja varapuheenjohtajana sekä osallistunut monien verotusta kehittäneiden toimikuntien työhön. Helsingin kaupungin tilintarkastajana hän oli vuosina 1985–1996, puheenjohtajana vuosina 1989–1996 ja käräjä­oikeuden lauta­miehenä vuosina 1997–2001. Urheilun oikeusturvalautakunnan jäsenenä hän oli vuosina 1991−2003. Kallion seurakuntaneuvoston jäsenenä hän oli vuosina 2011−2015.
Ahonen on koulutukseltaan varatuomari (1978), oikeustieteen kandidaatti (1975), hallintonotaari (1970), merkonomi (1965) ja reservin kapteeni (1988).
Kari T. Ahoselle myönnettiin kanslianeuvoksen arvonimi vuonna 2013.
Priit Pius
Priit Pius (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten 1944, Eia jõulud Tondikakul ja Omerta 6/12.
Priit Piusin kaksosveli on näyttelijä Märt Pius.
Demonisota
Demonisota on R. A. Salvatoren luoma kirjasarja. Kirjasarja seuraa Elbyranin, Jilseponien ja heidän ystäviensä matkaa Koronan pelastamiseksi hirvittävältä demonilta, Bestesbulzibarilta, ja sen liittolaisarmeijalta. Samalla sarjassa seurataan myös Abellikaanisen kirkon tulevaisuutta, kirkon väki kun tuntuu sisältävän liikaa salaisuuksia, joiden kuulemisesta kansalaiset eivät olisi mielissään.
Harlekiini-klubi
Harlekiini-klubi (vuosina 1990–1992 nimellä Harlekiini ) oli suomalainen vuosina 1990–1992 Kolmoskanavalla ja vuosina 1993–1994 MTV3-kanavalla esitetty lastenohjelma.
Kolmoskanavalla ohjelma alkoi tammikuussa 1990 nimellä Harlekiini. Aluksi lauantaiaamuisin esitettävän kaksi ja puolia tuntia kestäneen Harlekiini-ohjelman alla oli vain Kolmoskanavalla viikon aikana näytetyt piirrossarjat yhtenä uusintapakettina. Ohjelman kehityttyä sen juontajaksi tulivat Pedro Hietanen ja Eeva-Leena Pokela.
MTV3-kanavan aloitettua vuonna 1993 ohjelman nimi muutettiin Harlekiini-klubiksi, ja sen juontajaksi vaihtui Essi Wuorela. Wuorela valittiin juontajaksi koekuvauksien kautta. Wuorelan juontajahahmo oli nimeltään Super-Essi, joka oli ohjelman vastaavan tuottajan idea, joka oli poiminut nimen yhdysvaltalaisesta lastenohjelmasta. Alkuperäinen esikuva esiintyi tiukoissa trikoissa ja oli olemukseltaan hyvin erilainen kuin Wuorela, mutta hän otti juontajanimen vastaan. Wuorela osallistui juontamisen lisäksi myös ohjelman suunnitteluun. Ohjelman alkuaikoina Wuorela juonsi myös studio-osuuksien välissä esitetyt piirrossarjat. Juontoja Wuorela on kuvaillut jälkeenpäin "painajaismaiseksi puuhaksi". Myöhemmin Harlekiini-klubi lyhentyi 10–15 minuutin pituiseksi omaksi ohjelmaksi, joka esitettiin ennen lauantaiaamuisin esitettyjä piirrossarjoja. Viimeinen Harlekiini-klubi esitettiin 24. joulukuuta 1994.
Ohjelmassa keskusteltiin lapsille suunnatuista aiheista. Studiossa saatettiin pelailla erilaisia pelejä, ja esitellä katsojien lähettämiä piirrustuksia ja kirjeitä. Lastenmusiikkia esittävä yhtye Fröbelin Palikat sai uralleen potkua lisää esiinnyttyään Harlekiini-Klubissa.
Parman maakunta
Parman maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Parma.
Parman maakunnan pinta-ala on 3 447 km² ja väkiluku noin 450 000. Maakunnassa on 45 kuntaa.
Parman maakunta jakaantuu maisemaltaan kolmeen osaan: tasankoon Pojoen pohjoispuolella, keskusalueen kukkuloihin ja eteläosan vuoristoon, joka on osa Apenniinejä. Alue tunnetaan monista elintarvikkeistaan, ennen kaikkea juustosta ja kinkusta.
Condorcet’n paradoksi
Condorcet’n paradoksi on sosiaalisen valinnan teoriaan liittyvä enemmistösääntöä koskeva paradoksi, joka osoittaa, että tietyissä tilanteissa enemmistön tahtoa ei ole mahdollista määrittää. Paradoksi perustuu siihen havaintoon, että vaikka yksittäisten äänestäjien preferenssit äänestettävien vaihtoehtojen suhteen olisivat transitiivisia, äänestäjien enemmistön preferenssit eivät välttämättä ole sitä. Paradoksi on nimetty keksijänsä, 1700-luvulla eläneen ranskalaisen matemaatikon ja valistusfilosofin Nicolas de Condorcet’n mukaan.
Sunnuntai (tuotemerkki)
250px|pienoiskuva|Sunnuntain vanha logo Sunnuntai on Raisio Oyj:n rekisteröity tuotemerkki, jolla myydään erilaisia leivontatuotteita kuten jauhoja ja margariineja. Sunnuntai-tuoteperheen ensimmäinen tuote oli vehnäjauho ja se tuli markkinoille vuonna 1967. Bunge Finland Oy valmistaa Sunnuntai-merkin alla leivontamargariinit, öljyt ja pakastetuotteet kuten taikinalevyt. Sunnuntai-merkin alle kuuluu myös gluteenittomia jauhoseoksia.
Condorcet’n paradoksi
Condorcet’n paradoksi liittyy tilanteisiin, joissa päätös on tehtävä enemmistön tahdon pohjalta, mutta vaihtoehtoja on enemmän kuin kaksi eikä enemmistö pidä mitään yksittäistä vaihtoehtoa lähtökohtaisesti parhaana. Condorcet kehitti tätä varten niin sanotun Condorcet’n menetelmän, jossa kukin äänestäjä asettaa vaihtoehdot paremmuusjärjestykseen, vaihtoehtoja vertaillaan sitten yksittäisinä pareina ja voittajaksi valitaan vaihtoehto, jota enemmistö pitää parivertailuissa parempana suhteessa kaikkiin muihin vaihtoehtoihin. Condorcet kuitenkin havaitsi, että joissain tilanteissa menetelmä ei kyennyt ratkaisemaan voittajaa.
Sunnuntai (tuotemerkki)
Vuonna 2009 yhdysvaltalainen Bunge osti margariinituotannon Raisiolta. Raisio Oyj jatkoi Bungen yhteistyökumppanina ja Bunge valmistaa Sunnuntai-tuoteperheen margariinit ja öljyt Raisiossa sijaitsevassa tehtaassa.
Condorcet’n paradoksi
Tällöin parivertailuissa havaitaan, että kahden kolmasosan mielestä x on parempi kuin y, kahden kolmasosan mielestä y on parempi kuin z, ja kahden kolmasosan mielestä z on parempi kuin x. Condorcet’n menetelmän mukainen paremmuusjärjestys olisi siis x > y > z > x, mikä muodostaa päättymättömän kehän rationaalisen järjestyksen sijasta. Ilmiötä kutsutaan enemmistöpreferenssien intransitiivisuudeksi. Jos esimerkkitilanteessa äänestettäisiin yhdestä parista kerrallaan, voittajaksi voisi päätyä mikä tahansa kolmesta vaihtoehdosta riippuen siitä, missä järjestyksessä äänestykset suoritettaisiin.
For Life
For Life on Puolan edustuskappale vuoden 2008 Euroviisuissa. Sen esitti Isis Gee. Kappale esitettiin ensimmäisessä semifinaalissa numerolla 10. Se sai 42 pistettä ja myös tuli kymmenenneksi. Näin ollen se pääsi finaaliin, jossa kappale esitettiin jälleen kymmenentenä. Finaalissa se kuitenkin sai vain 14 pistettä ja jäi sijalle 24.
Condorcet’n paradoksi
Useat 1900-luvun politiikantutkijat ovat todenneet, että Condorcet’n paradoksi syntyy yleensä tilanteissa, joissa äänestäjät hahmottavat vaihtoehdot useamman kuin yhden poliittisen ristiriitaulottuvuuden (esim. vasemmisto–oikeisto-ulottuvuus) kautta.
Monisolu-ukkonen
Monisoluinen ukkosmyrsky on ukkonen, jossa syntyy jatkuvasti uusia ukkospilviä. Kesän ukkosissa monisoluiset ukkoset ovat tavallisia. Yhden ukkossolun eli ukkospilven ikä on noin 20 minuuttia. Monisoluisessa ukkosessa on vierekkäin monessa eri kehitysvaiheessa olevia ukkospilviä. Kun yksi pilvi on käyttänyt voimansa loppuun, uusi pilvi alkaa jyristä ja salamoida. Usein uusi pilvi kehittyy sinne suuntaan mistä tuuli tulee.
Ukkosten tyypit
Ukkossolu tarkoittaa yhtä ukkospilveä. Ukkonen voi olla yksittäinen ukkossolu tai rintamamainen laajalla, noin 50 km:n läpimittaisella alueella oleva monisoluinen ukkonen, ukkospilvien ryhmä. Kolmas tyyppi on voimakas supersolu-ukkonen. Suuri ukkosalue koostuu useista ukkospilvistä tai pilviryppäistä, jotka voivat ukkostaa tuntikausia.
Yksi ukkossolu
Yksisoluinen ukkosmyrsky jota harvoin englanniksi on kutsuttu nimellä pulse storm yksittäinen ukkospilvi, lyhytikäinen, noin 20-30 minuuttia tai tunnin. Ulosvirtausalueella tapahtuva sade luo nopeasti alas laskevan virtauksen, joka tuhoaa ukkospilven. Nämä ovat Suomessa tavallisimpia. Niihin liittyy harvoin trombi tai tornado. Heinäkuiset "iltapäiväkuurot" ovat näitä.
Monisoluinen ukkonen
Monisoluinen ukkosmyrsky on pitkäikäinen, sillä uusia ukkosia syntyy edellisten hävitessä. Näin monisoluisessa järjestelmässä on eri kehitysvaiheissa olevia ukkospilviä. Nämä ukkostavat vuoron perään.
Monesti ukkospilvet esiintyvät nauhamaisina jonoina. Ukkosen vallitessa käy usein niin, että kun aikaisempi ukkospilvi siirtyy pois, tilalle tulee uusi. Heikkenevien pilvien lähelle syntyy nopeasti uusia pilviä. Monesti useita ukkospilviä sisältävän ukkosalueen läpimitta on 40–50 km. Kesällä tyypillisesti ukkospilvistä koostuva rykelmä pyrkii kehittymään rintamaksi, jonka molemmilla sivuilla on pitkät kuuropilvijonot. Tällöin etenevä ukkonen muistuttaa ]-merkkiä tai väärin päin käännettyä C:tä. Monisoluinen ukkonen on monesti joko melkein paikallaan pysyttelevä 20–50 km:n läpimittainen pilviryhmä, tai noin 60 km pitkä, 40 km leveä liikkuva pilvijono. Pilvijonossa syntyy joskus uusia ukkosia edellisten mentyä ohi.
Monisoluinen ukkonen voi näyttää pysyvän paikallaan, kun uusia ukkossoluja syntyy nopeammin vanhojen taakse, vaikka ylätuuli kuljettaa pilviä pois. Monisoluinen ukkonen voi myös syntyä takana tulevien ukkospilvien puuskarintamaan. Näin ukkonen voi lähestyä havaitsijaa nopeasti. Vaikka esimerkiksi ukkostutkassa ukkonen voi näyttää olevan kaukana, alkaa lähellä äkkiä ukkostaa. Monisoluisen ukkosen syntymahdollisuutta lisää suuri tuulen suuntashear. Jos ukkospilvestä lähtevä puuskarintama on hidas, se ehtii synnyttää uuden ukkospilven ennen hajaantumistaan. Uusi ukkossolu syntyy yleensä paikkaan, missä puuskarintama osuu ukkospilveä syöttävään sisäänvirtaukseen. Se on vanhan ukkospilven etureunassa. Monesti uusi ukkossolu syntyy myös hieman sivullepäin, joten etenevä ukkonen leviää moniksi pilviksi. Monisoluinen ukkonen voi syntyä kahden toisiaan lähelle eri suunnista tulevan ukkosen vuorovaikuttaessa keskenään.
Monisoluisesta ukkosesta tai epämääräisestä ukkospilvien ryhmästä voi kehittyä pitkäikäinen mesomittakaavan konvektiiviseksi järjestelmäksi, joka voi säilyä elossa tunteja ja matkata satoja kilometrejä. Toiset mesomittakaavan konvektiiviset järjestelmät ovat järjestymättömiä, toiset rintamaa muistuttavia. Monen ukkospilven ryhmän eräs pilvi voi kehittyä hyvin voimakkaaksi supersolu-ukkoseksi. Pitkäikäinen, voimakas supersolu on Suomessa hyvin harvinainen. Se muodostuu, kun tuulen nopeus tai suunta muuttuu voimakkaasti ylöspäin mennessä eli on suuri tuulen shear. Ylösvirtausalueella ei sada. Supersolut ovat voimakkaimpia ja eniten vaurioita aiheuttavia ukkosia. 30 prosenttia supersoluista tuottaa tornadoja.
Viljo Puustinen
Viljo Ilmari Puustinen (18. joulukuuta 1888 Kiihtelysvaara – 25. tammikuuta 1971 Helsinki) oli suomalainen kihlakunnantuomari ja heimoaktivisti.
Puustinen oli oikeusministeriön palveluksessa 1919–1920, toimi sitten tie- ja vesirakennushallituksen rautatierakennusosaston asiainvalvojana ja vuodesta 1923 alkaen rautatiehallituksessa apulaisasiainvalvojana. Hän oli vakuutusneuvoston asessorina 1935–1942 ja sen jälkeen vt. tuomarina Rovaniemen, Ilomantsin, Maskun, Tammelan ja Ilmajoen tuomiokunnissa. Viimeksi Puustinen toimi Viitasaaren tuomiokunnan tuomarina 1948–1958.
Adenin provinssi
Adenin provinssi (koko nimeltään ) oli Britannian provinssi eteläisessä Arabiassa vuosina 1932–1937. Se oli aikaisemmalta nimeltään Adenin settlementti vuosina 1839–1932. Sen jälkeen, kun setlementti oli saanut provinssin statuksen, Intian varakuningas otti Adenin valtansa alla. Muutos ei vaikuttanut Adenin protektoraattiin.
Muskelivene
thumb|right|250px|Matkaveneitä [[Katajanokka|Katajanokan rannassa. Kuvan veneet eivät ole määritelmän mukaisia muskeliveneitä.]]
Muskelivene (englanniksi powerboat) on avomeren käyttöön soveltuva avovene, jolle ei ole olemassa täsmällistä ja yleisesti hyväksyttyä määritelmää.
Muskeliveneeksi kutsutaan avomerikäyttöön soveltuvaa avovenettä, jonka voimanlähteenä on yksi tai kaksi suuritehoista moottoria. Tällainen päiväkäyttöön tarkoitettu vene saavuttaa yli 50 solmun (93 km/h) huippunopeuden. Toisen määritelmän mukaan huippunopeuden pitää olla yli 60 mailia tunnissa (100 km/h).
Muskeliveneen pituus on 8–15 metriä, yleensä yli 30 jalkaa eli yli 9,1 metriä. Veneen suurin leveys on 2,5–3 metriä ja syväys 0,7–1,1 metriä.
Cash Money Records
Cash Money Records on hip hop -artisti Birdmanin vuonna 1991 perustama levy-yhtiö.
Nykyiset artistit
thumb|160px|right|[[Busta Rhymes.]] thumb|160px|right|[[DJ Khaled.]]
Jamie Bell
Andrew James Matfin ”Jamie” Bell (s. 14. maaliskuuta 1986 Billingham, Englanti) on englantilainen näyttelijä, joka tunnetaan parhaiten pääroolistaan elokuvassa Billy Elliot. Hän voitti esikoiselokuvastaan parhaan miespääosan Bafta-palkinnon vuonna 2001.
Ura
Kun sana Bellin tanssiharrastuksesta levisi, häntä alettiin kiusata. Bell päätti todistaa, ettei tanssiminen ole pelkästään tytöille. Hän pääsi tavoitteeseensa Billy Elliotin avulla, sillä hänet valittiin päärooliin kahdentuhannen pohjoisenglantilaisen pojan joukosta. Valinta kannatti, sillä hän sai roolistaan monia palkintoehdokkuuksia, joista suurimman osan hän voitti.
Jamie päätti valita seuraavat roolinsa huolellisesti. Hän ei jatkanut samaa linjaa eikä valinnut tanssielokuvia. Jamie on sanonut, ettei aio tanssia enää uudelleen elokuvissa, ellei kyseessä olisi Moulin Rougen tai Chicagon jatko-osa. Hän halusi kasvaa lapsitähdestä aikuiseksi näyttelijäksi. Seuraava elokuvavalinta oli Deathwatch (2002). Kauhuelokuvaa seurasi elokuva Nicholas Nickelbyn elämä ja seikkailut (2002).
Bell piti hiljaiseloa pari vuotta ja sai sitten roolin Dermot Mulroneyn ja Josh Lucasin ohella elokuvassa Alakynnessä (2004), joka nosti hänet takaisin otsikoihin. Jamie voitti roolistaan Parhaan nuoren pääosan palkinnon Young Artist Awardsissa. Tämän jälkeen Bell nähtiin Green Dayn musiikkivideolla Evan Rachel Woodin kanssa. Bell sai osan elokuvasta Dear Wendy (2005), joka kertoi yhdysvaltalaisista pasifistinuorista ja aseista. Seuraava Bellin elokuva Ilopilleri (2005) kertoi kalifornialaisista nuorista ja heidän perheidensä ”onnellisista” kulissielämistä. Seuraavaksi Bell kiinnitettiin sivuosaan Peter Jacksonin uudelleenfilmatisointi King Kongiin (2005). Kuvausten vuoksi Bell oli Uudessa-Seelannissa viisi ja puoli kuukautta.
Bell esitti Ralph Ignatowskia Clint Eastwoodin sotaelokuva Isiemme lipuissa (2006) sekä pääosaa elokuvassa Hallam Foe, joka tuli teattereihin vuoden 2007 loppupuolella ja jota esitettiin myös Helsingissä Rakkautta ja Anarkiaa -filmifestivaaleilla 24. syyskuuta 2007. Hänet nähtiin myös vuoden 2007 keväällä Hayden Christensenin ohella elokuvassa Jumper. Bell palasi juurilleen sotaelokuvassa Uhma (2009), jossa esiintyy myös James Bond -tähti Daniel Craig ja Scream-elokuvista tuttu Liev Schreiber.
Yksityiselämä
Bell meni lokakuussa 2012 naimisiin näyttelijä Evan Rachel Woodin kanssa. He kohtasivat alun perin Green Dayn ”Wake Me Up When September Ends” -musiikkivideon kuvauksissa vuonna 2005. Jonkin aikaa seurusteltuaan he erosivat, mutta palasivat vuosia myöhemmin yhteen. Heidän esikoispoikansa syntyi heinäkuussa 2013.
Mario Alborghetti
Mario Alborghetti (23. lokakuuta 1928 – 11. huhtikuuta 1955) oli italialainen moottoriurheilija. Hän kilpaili urallaan Formula 1 -sarjan ulkopuolisissa kilpailuissa. Alborghetti kuoli vuoden 1955 Paun Grand Prix kilpailussa kun hänen Maseratinsa törmäsi kierroksella 19 Jacques Polletin Gordiniin ja suistui ulos radalta. Alborghetti kuoli päähän kohdistuneisiin vammoihin.
Edustajisto
Edustajisto on tiettyjen yhtiöiden, yhteisöjen, laitosten ja järjestöjen päättävä elin. Edustajisto voi olla pakollinen tai valinnainen toimielin.
Osuuskunnassa on edustajisto, jos sen säännöt niin määräävät. Edustajisto käyttää osuuskunnan kokouksen päätösvaltaa jäsenten sijasta. Osuuskunnan jäsenet valitsevat edustajiston suhteellisilla vaaleilla, jollei säännöissä määrätä toisin.
Keskinäisessä vakuutusyhtiössä on edustajisto, jos yhtiöjärjestyksessä niin määrätään. Edustajiston valitsevat vakuutuksenottajaosakkaat keskuudestaan. Vakuutusyhtiön yhtiökokouksessa päätösvaltaa käyttävät edustajat takuuosuudenomistajien lisäksi.
Vakuutuskassassa on edustajisto, jos sen säännöissä niin on määrätty. Edustajisto koostuu kassan jäsenten ja osakkaiden valitsemista edustajista ja se käyttää valtaa näiden sijasta.
Työttömyyskassassa on edustajisto, jos kassan säännöissä niin määrätään. Edustajisto käyttää työttömyyskassan ylintä päätösvaltaa kassan kokouksessa.
Rahastoyhtiön sijoitusrahastoissa on yhteinen edustajisto, jos rahastojen säännöissä niin määrätään. Edustajiston valitsevat rahastojen osuudenomistajat. Edustajisto päättää sijoitusrahastoja koskevista yhteisistä asioista tietyissä tilanteissa.
Osakaskunnassa on edustajisto, jos sen säännöt niin määräävät. Edustajiston valitsevat osakaskunnan osakkaat. Edustajisto käyttää osakaskunnan kokouksen päätösvaltaa.
Asumisoikeusyhdistyksessä on edustajisto, jos sen säännöt määräävät niin. Edustajisto päättää säännöissä määrätyistä asioista yhdistyksen jäsenten sijasta.
Edustajisto on myös mm. ylioppilaskunnassa, ammattikorkeakoulun opiskelijakunnassa ja Eläketurvakeskuksessa.
Steve Goodman
thumb|Steve Goodman Steve Goodman (25. heinäkuuta 1948 – 20. syyskuuta 1984) oli chicagolainen muusikko.
Steve Goodman syntyi keskiluokkaiseen juutalaisperheeseen Pohjois-Chicagossa. Teini-ikäisenä hän alkoi kirjoittaa ja esittää lauluja. Vuonna 1969 hänellä diagnosoitiin leukemia, joka vaikutti Steveen koko hänen levytysuransa ajan, aina vuonna 1984 tapahtuneeseen kuolemaan saakka.
Steve Goodmanin suurimmaksi hitiksi jäi kappale "City of New Orleans", jonka ovat levyttäneet myös muun muassa Arlo Guthrie ja Johnny Cash. Juha Vainio on myös tehnyt kappaleesta suomenkielisen version, "Hyvää huomenta Suomi", jonka ovat levyttäneet useat artistit ja yhtyeet, joista tunnetuimmat lienevät Karma ja Matti Esko.
Dimas
Dimas Manuel Marques Teixeira eli Dimas (s. 16. helmikuuta 1969 Johannesburg, Etelä-Afrikka) on portugalilainen entinen jalkapalloilija, pelipaikaltaan vasen laitapuolustaja.
Dimas pelasi Portugalin Primeira Ligassa yhteensä 188 ottelua edustaen Académica de Coimbraa, Estrela da Amadoraa, Vitóriaa, Benficaa ja Sporting Clube de Portugalia. Hän voitti Portugalin cupin Benficassa kaudella 1995–1996. Lisäksi Dimas pelasi pääsarjatasolla Italian Serie A:n Juventuksessa 39 ottelua, Turkin Superliigan Fenerbahçessa 24 ottelua, Belgian Eerste klassen Standard Liègessä 13 ottelua ja Ranskan Ligue 1:n Olympique de Marseillessa viisi ottelua. Juventuksessa hän voitti kaksi peräkkäistä Italian-mestaruutta kausina 1996–1997 ja 1997–1998.
Portugalin maajoukkueessa Dimas pelasi 44 ottelua vuosina 1995–2002. Hän oli mukana EM-kisoissa 1996 ja 2000.
Pohti Ski Team
Pohti Ski Team on pyhäjärveläinen hiihtoseura. Vuosina 2013–2019 seura toimi Pyhäjärven Pohdin alaisuudessa. Toukokuussa 2019 seura rekisteröityi omaksi seurakseen. Pohti Ski Teamissa hiihtää ainoastaan miehiä. Kaudella 2020–2021 perustettiin miesten ryhmän lisäksi JuniorTeam, jossa hiihtää nuoria hiihtäjiä. Pohti Ski Teamin hiihtäjät ovat päässeet hyville sijoille hiihdon SM-kisoissa ja Suomen Cupissa.
Hiihtäjät
Miesten ryhmä
JuniorTeam
Lähde
Bed (Joel Corryn, Rayen ja David Guettan kappale)
Bed on brittiläisen DJ-tuottaja Joel Corryn, brittiläislaulaja Rayen sekä ranskalaisen DJ-tuottaja David Guettan musiikkikappale. Sen julkaisivat Perfect Havoc ja Asylum Records UK digitaalisesti ladattavana singlenä 26. helmikuuta 2021. Kappaleen ovat sanoittaneet Corry, Raye, Guetta, Giorgio Tuinfort, Jin Jin, Lewis Thompson ja Neave Applebaum, joista kaikki Rayea sekä Jin Jiniä lukuun ottamatta myös tuottivat sen. Kappaleelle on tehty myös Elliot Simpsonin ohjaama musiikkivideo joka julkaistiin videopalvelu YouTubessa 5. maaliskuuta 2021.
Bed oli kaupallisesti kohtalainen menestys sen päästyä singlelistan kymmenen parhaan joukkoon Alankomaissa, Belgian Flanderissa, Irlannissa, Isossa-Britanniassa ja Uudessa-Seelannissa. Lisäksi kappale on myynyt Portugalissa sekä Tanskassa kultaa ja Australiassa, Isossa-Britanniassa sekä Italiassa platinaa.
3811 Karma
3811 Karma on tähtitieteilijä Liisi Oterman vuonna 1953 löytämä asteroidi eli pikkuplaneetta. Se on nimetty matemaatikko Birger Karman (1899–1943) mukaan. Karma oli 1920-luvulla mukana perustamassa Turun Ursaa.
Karman likimääräinen läpimitta on 20 kilometriä. Kohde sijaitsee Auringosta suunnilleen 2,58 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta.
Norjanluikka
Norjanluikka (Eleocharis austriaca) on sarakasvien (Cyperaceae) heimoon, luikkien (Eleocharis) sukuun kuuluva juurakollinen kasvilaji. Samasta juurakosta voi nousta lukuisia ilmaversoja ja norjanluikka voi muodostaa yhtenäisiä kasvustoja.
Norjanluikan ilmaversot ovat millimetrinpaksuisia ja kasvavat noin 10 cm korkeiksi. Norjanluikan kukintona on varren päässä sijaitseva yksittäinen tähkä, joka on yli 4 mm pitkä. Tähkän kaksi alinta suojuslehteä ovat pituudeltaan alle puolet koko tähkän pituudesta. Tähkä on monikukkainen ja sen kaikki kukat ovat kaksineuvoisia ja tuulipölytteisiä. Norjanluikka kukkii kesä–heinäkuussa. Norjanluikka lisääntyy sekä kasvullisesti että siementen kautta.
Frans et les Femmes
pienoiskuva|Frans & les Femmes -ketjun logo thumb|Ketjun entinen logo.
Frans & les Femmes on S-ryhmään kuuluva maalaisranskalaistyylisten ravintoloiden ketju, joka aloitti toimintansa vuonna 1987. Nykyisin ketjulla on toimipaikkoja kaikkiaan 7.
Ketjun nimi oli ennen vuotta 2016 Fransmanni. Uudistuksessa ketjun nimi muuttui, mutta myös jokaisen ravintolan nimi muutetaan muotoon Frans & [naisen nimi]: esimerkiksi Turussa avautui helmikuussa 2016 Frans & Emilie.
Kalle Salonen
Kalle Salonen on suomalainen groovejazzmuusikko, jonka pääinstrumentti on Hammond-sähköurut. Hän on julkaissut pari soololevyä ja isännöinyt Hammond-klubia Bar Loosessa Helsingissä. Salonen on myös toiminut radioshowurkurina Radio Helsingissä. Oman yhtyeensä lisäksi Salonen on esiintynyt muun muassa Jukka Gustavsonin, Marzi Nymanin, Pepe Willbergin, Marko Haaviston, Hannu Pikkaraisen, Teuvo Merkkiniemen, Pekka Gröhnin, Janne Salosen, Antero Prihan ja Panu Syrjäsen kanssa.
Kehitysvammaiselle Saloselle on myönnetty Kynnys ry:n Vimma-kulttuuripalkinto. Salonen soittaa myös kirkkourkuja ja pianoa.
Leopoldo Calvo-Sotelo
Ennen pääministeriksi valintaansa Calvo-Sotelo toimi Espanjan valtiollisen rautatieliikenneyhtiön Renfen (Red Nacional de los Ferrocarriles Españoles) puheenjohtajana 1967–1968 ja maan hallituksen julkisten töiden ministerinä 1976 ja talousministerinä 1980–1981.
Hänen setänsä oli vuonna 1936 murhattu monarkistipoliitikko José Calvo Sotelo.
Pakastusrasia
Pakastusrasiaksi kutsutaan laatikkoa, jota käytetään elintarvikkeiden pakastamiseen. Pakastusrasioita voidaan käyttää myös eväiden pakkaamiseen.
Pakastusrasian käyttö ja valinta
Pakastusrasioita myydään eniten loppukesästä. Hyvänä mustikkavuonna myydään enemmän pienempiä rasioita ja hyvänä mansikkavuotena suurempia rasioita.
Kokonaisina pakastettavat pehmeäkuoriset marjat kuten mansikat, vadelmat ja lakat kannattaa Marttojen mukaan laittaa mahdollisimman nopeasti poimimisen jälkeen pakastusrasioihin ilman huuhtomista.
Pakastusrasiaa käytettäessä tärkeää on, että se on puhdas ja sopivan kokoinen, eli sisältää tuotetta sellaisen määrän, jonka voi käyttää kerralla, mikä vähentää C-vitamiinihävikkiä. Nelikulmaiset rasiat säästävät pakastimessa tilaa verrattuna pyöreisiin rasioihin. Litteissä rasioissa tuotteet jäätyvät nopeammin läpi asti eli pakastuvat kunnolla.
Pakastusrasiat Suomessa
Orthexin alun perin Jäänalle-brändillä tunnettuja pakastusrasioita myytiin vuosina 1995–2019 noin 60–70 miljoonaa kappaletta ja se oli keväällä 2019 Ilta-Sanomien tekemän selvityksen mukaan Suomen levinnein esine: sellaisen omisti 89 prosenttia yli 100 000 vastaajasta.
Cheap Thrills (Big Brother and the Holding Companyn albumi)
Cheap Thrills on kalifornialaisen Big Brother and the Holding Company -yhtyeen toinen levy, joka julkaistiin vuonna 1968. Cheap Thrills oli yhtyeen viimeinen albumi, jolla Janis Joplin oli mukana.
Tuotanto
Levy kuulostaa osin livenä äänitetyltä (raidat 1, 2, 5, 7), mutta todellisuudessa yleisön äänet on lisätty enimmäkseen jälkeen päin vain levyn viimeisen raidan ollessa todellinen live-taltiointi. Levyn alussa kuullaan rock-konserttien järjestäjänä tunnetun Bill Grahamin avaussanat. Tuotannollisesti levy on soundiltaan tuonkin ajan mittapuulla suhteellisen karkea, mikä oli tarkoituskin. Osittain tämä liittyy pyrkimykseen tavoittaa livenä soittamisen tunnelma. Levy julkaistiin alun perin sekä stereo- että mono-painoksena.
Levyn kappaleet
Levyn aloittaa "Combination of the Two", joka on hyväntuulinen rock-kappale, jossa kitaristi Sam Andrew laulaa säkeistöjen alkuosat ja Joplin liittyy mukaan myöhemmin. "I Need a Man to Love" on blues-henkinen rock-kappale, jossa Joplin astuu jo kunnolla esiin laulajana. Kolmas raita on George Gershwinin vuonna 1934 Porgy and Bess -oopperaan säveltämä kuuluisa aaria "Summertime" sovitettuna psykedeeliseen rock-soundiin. Myöhemmin Joplin esitti kappaletta myös puhallinorkesterin kanssa. A-puolen päättää "Piece of My Heart", joka on rock-sovitus soul-laulaja Erma Franklinin kappaleesta.